הוצאת סיאל הינה הוצאה לאור המתמחה בספרי מדע בדיוני ופנטזיה ובספרי ניהול והשקעות. ההוצאה פעילה משנת 2008 (תחת השמות "קדמת עדן" ו"סיאל"). בסוגת המדע הבדיוני ופנטזיה יצאו לאור ב"סיאל" ספרים של טרי פראצ'ט (סדרת עולם הדיסק), אן לקי (טרילוגיית השניונית), שארליין האריס (סדרת "דם אמיתי"), וולטר ג'ון וילאמס, כריס וודינג ואחרים. בשנת 2014 נוספה למדף המד"ב סדרת קלאסיקות מודרניות מתורגמות. בארבע השנים האחרונות הוצאנו לאור ספרי עיון שונים ובראשם הוצאה מחודשת של ספרי הניהול רבי-המכר שכתב ד"ר אליהו גולדרט, וספרו של בנג'מין גראהם "המשקיע הנבון".